Poročila, 12.4.2018


Naslov: 20. revija pevskih zborov Zveze delovnih invalidov
Napoved za voditelja:

V Trbovljah so danes pripravili 20. revijo pevskih zborov društev invalidov Zveze delovnih invalidov Slovenije. Ta predstavlja uvod v praznovanje 50. obletnice delovanja Zveze delovnih invalidov Slovenije, ki ga bodo z več dogodki obeležili skozi vse leto, zaključili pa januarja prihodnje leto s svečano akademijo. Z revijo pevskih zborov želijo delovni invalidi sebi in širši javnosti pokazati, da lahko tudi oni izkoristijo svoje ustvarjalne, umetniške in intelektualne potenciale, ne le za lastno korist, temveč tudi za obogatitev svoje skupnosti.
H1: 20. revija pevskih zborov društev invalidov Zveze delovnih invalidov Slovenije
H2: V Trbovljah je nastopilo kar 23 zborov, največ doslej na vseh 20. revijah
H3: Delovni invalidi od države pričakujejo, da bo zanje bolje poskrbela
T- Iz Trbovelj GORAN ROVAN /

X- Snemalec in montažer Miloš Šantek /

Prvo revijo pevskih zborov Zveze delovnih invalidov Slovenije so pripravili leta 1999 na Vrhniki, na letošnji jubilejni v Trbovljah pa je nastopilo kar 23 zborov iz vseh koncev Slovenije.
T-  VESEL ŠALJA /

X-  predsednik Društva invalidov Trbovlje /

»Vsako leto se srečujemo v eni občini, v drugih krajih od teh občin, ki imajo zbore. Ne gre za tekmovanje? To pa sploh ne, to je druženje, to je veselje. To delamo za invalide, nobene tekmovalnosti ni blu tu med seboj.«
Prepevanje v pevskih zborih delovnim invalidom veliko pomeni.
T- LIDIJA HUTAR /

»Invalidi mamo že tku vsak svoje drugačne in takšne probleme, pa, petje nas pa združuje. In se zelo radi družimo, pa prepevamo takšne pesmi, ki so za našo dušo.«
T- JOŽE JESENOVEC /

»Velik enih znanstev najdemo tkole. Zdele k sem sem pršu sam objem, objem, objem. Pesem je skor drugotnega pomena.«
T- DANICA PUŠNIK /

»Radi pojemo, pa se družimo. Veliko nastopate? Precej ja v zadnjem času kar precej. Ni pa petje glavno, verjetno, ne? Ja tudi za dušo, ogromno pomeni.«
Današnja revija pevskih zborov je bila tudi uvod v praznovanje 50. obletnice delovanja Zveze delovnih invalidov Slovenije. Vanjo je včlanjenih več kot 50 tisoč delovnih invalidov, za katere si Zveza vseskozi prizadeva, da bi jim olajšala njihove težave. Zato od države še marsikaj pričakujejo.

T- DRAGO NOVAK /

X- predsednik Zveze delovnih invalidov Slovenije /

»Glede usposabljanja in zaposlovanja delovnih invalidov. Ker vemo, da mamo velke probleme glede zaposlitve delovnih invalidov. Istočasno pa mamo tudi probleme glede dohodnine delovni invalidi. Sami vete, dokler si zdrav imaš lepo plačo, ko pa rataš enkrat delovni invalid, pa dobiš pogodbo o minimalcu, minimalni plači.«
Delovni invalidi namreč na neto izplačilo plačujejo kar 13,5% akontacije dohodnine.
